# II. kerületi sakk diákolimpia, CSAPATVERSENY

# VERSENYKIÍRÁS

# 2015/2016.

**A kerületi verseny ideje:** 2015. november 19-én (csütörtökön), 14.30/15.00 – 19.00 között,

(regisztráció 14.30-15.00-ig, megnyitó 15.00-kor, eredményhirdetés 19.00 körül)

**A verseny helye:**  a Klebelsberg Kuno Általános Iskola és Gimnázium, II., Pesthidegkút, Szabadság u. 35-37.

**A verseny rendszere: egyéni csapatverseny,**

a csapatversenybenértékelt versenyszámonként külön-külön mezőnyben, 5 fordulós svájci rendszerben, 2 x 15 perc gondolkodási idővel, órahasználattal, a FIDE rapid versenyekre vonatkozó szabályainak alkalmazásával, azzal az eltéréssel, hogy a szabálytalan lépés nem jár azonnali játszmavesztéssel.

A rendezők fenntartják a jogot, hogy kis létszám esetén az egyes mezőnyöket összevonják, illetve a lebonyolítás rendszerét – a megnyitón ismertetésre kerülő módon – megváltoztassák.

**Külön értékelésre és díjazásra kerülő versenyszámok::**

- **I – II. kcs. (alsó tagozatos) fiú csapatverseny,** az iskola **négy** legeredményesebb versenyzőjének összpontszáma alapján

- **I – II. kcs. (alsó tagozatos) lány csapatverseny,** az iskola **három** legeredményesebb versenyzőjének összpontszáma alapján

- **III – IV. kcs. (felső tagozatos) fiú csapatverseny,** az iskola **négy** legeredményesebb versenyzőjének összpontszáma alapján

- **III – IV. kcs. (felső tagozatos) lány csapatverseny**, az iskola **három** legeredményesebb versenyzőjének összpontszáma alapján

- **V – VI. kcs. (középiskolás) fiú csapatverseny,** az iskola **négy** legeredményesebb versenyzőjének összpontszáma alapján

- **V – VI. kcs. (középiskolás) lány csapatverseny**, az iskola **három** legeredményesebb versenyzőjének összpontszáma alapján.

Az egyes iskolák korlátlan számú versenyzőt nevezhetnek, de iskolánként legfeljebb a két legeredményesebb csapatot értékeljük.

A versenyszámonként 3, ill. 4 főnél több játékost nevező iskolák két eljárás közül választhatnak:

1) Megadhatják előre, hogy kik tartoznak az iskola egyes csapaihoz – ebben az esetben irányított párosítással az egy csapathoz tartozók nem játszanak egymással.

2) Ellenkező esetben nem kell előre megadni, hogy ki melyik csapatban szerepel, de ekkor az iskola versenyzői játszhatnak egymással, és a legjobban végző 3, ill. 4 fő alkotja majd az iskola első, a továbbiak a 2. csapatát.

Korhatárok: I. kcs. - 2007-ben vagy később születettek

II. kcs. - 2005-2006-ban születettek

III. kcs. - 2003-2004-ben születettek

IV. kcs. - 2001-2002-ben születettek

V. kcs. - 1999-2000-ben születettek

VI. kcs. - 1996-1997-1998-ban születettek.

**A verseny résztvevői:** Budapest II. kerületi nevelési-oktatási intézmények tanulói, illetve csapatai.

A fiú csapatokban lányok játszhatnak, de fordítva nem. A csapatok tagjai lehetnek a korcsoport alsó határánál fiatalabb versenyzők is, amennyiben az adott iskola tanulói (pl. alsós szerepelhet felsősök között vagy egy 12 évfolyamos iskola bármely tanulója a középiskolás csapatban). A részvételre vonatkozó, itt nem részletezett kérdésekben az MDSZ érvényben lévő általános versenykiírásában foglaltak az irányadók.

**A holtversenyek eldöntése:**

Azonos pontszám esetén az egyéni versenyeknél 1.) a Buchholz-értékelés, 2.) a Berger-Sonneborn-értékelés, 3.) a progresszív pontszámítás, 4.) sorsolás dönt. A csapatversenyeknél pontegyenlőség esetén az iskola következő (4., 5., 6. stb.) játékosának a pontszáma, ha ez is egyezik, sorsolás dönt.

**A verseny rendezője**: a II. Kerületi Sport és Szabadidősport Nonprofit Kft. és a HÜSI SC.

A szervezésért felelős: Harmati Balázs sportreferens, a II. kerületi DSB titkára (tel.: 346-5777, +3630-5076528),

sakkszakmai kérdésekben Valis János, a II. kerületi Sakk Szakbizottság elnöke (tel.: 397-1719, +3620-9343066).

**Nevezés:** kizárólagírásban, a versenyzők nevének és pontos születési idejének megadásával a II. kerületi Sakk Szakbizottság címére: HÜSI SC, 1028 Budapest, Gyöngyvirág u. 13., fax: 397-1719, e-mail: [husi-sc@t-online.hu](mailto:husi-sc@t-online.hu).

**Nevezési határidő: 2015. november 16-án (hétfőn) 24.00-ig beérkezően**.

Amennyiben egy iskola előre meg kívánja adni,hogy kik tartoznak az egyes csapaihoz, azt kérjük lehetőleg a nevezésekben előre, de legkésőbb a verseny napján 14.45-ig jelezni.

Helyszíni nevezést csak rendkívül indokolt esetben, 14.45-ig fogadunk el. Nevezni értelemszerűen kizárólag az iskolák jogosultak, egyéni versenyzők, illetve szülők nem!

**Nevezési, ill. regisztrációs díj nincs.**

**Mozgósítás:** Kérjük, figyeljenek oda, hogy a benevezett tanulók – kellő időben - meg is jelenjenek a versenyen.

**Díjazás:** a csapatversenyek 1-3. helyezettjei versenyszámonként érme(ke)t és oklevelet, a 4-6. helyezettek oklevelet, a bajnokok kupát kapnak.

**Továbbjutás:** Sem az országos, sem a budapesti verseny kiírása nem jelent még meg eddig. Az előzetes hírek szerint a csapatversenyek lebonyolítási rendszerében nem várható változás az előző évihez képest, ezért nagy valószínűséggel a tavalyi továbbjutási feltételek lesznek idén is érvényesek. Ezek szerint

**A budapesti (elő)döntőkön indulási jogot szereznek:**

* alanyi jogon: a kiírt 6 versenyszám idei kerületi versenyének I. helyezett csapatai,
* a 2014/2015. tanévi országos döntőbe bejutott és ott részt vett csapatok, feltéve, ha NEM indulnak el a kerületi versenyen; a kerületi elődöntőn való indulással egyidejűleg ezen csapatok lemondanak automatikus továbbjutó helyükről; de ekkor a kerületből az I. és II. helyezettek is alanyi jogon továbbjutóak lesznek a budapesti versenyre,
* a kerületi verseny II. (ill. III.) helyezettjei, a következő méltányolható esetekben:
* abszolút holtverseny esetén (értsd: egyező pontszámnál és egymás elleni döntetlennél);
* ha a kerületből továbbjutott csapatok lemondanak (értsd: nem neveznek határidőig) továbbjutó helyükről.
* egyedi „extra” esetekben a (budapesti) versenybíróság döntése és meghívása alapján.

**A továbbjutási rendszernek a kerületi verseny utáni megváltozása esetén az érintetteket azonnal értesítjük.**

Az itt nem szabályozott kérdésekben a Magyar Diáksport Szövetség 2014/2015. tanévi diákolimpiai versenykiírásában foglalt általános szabályok, illetőleg a FIDE rapid versenyekre vonatkozó szabályai érvényesek, utóbbiak a megnyitón kihirdetésre kerülő korrekciókkal.

Budapest, 2015. november 6.

Harmati Balázs Valis János

sportreferens, DSB-titkár a II. ker. Sakk Szakbizottság elnöke